kardosdrur/scandi-wiki huggingface dataset:
Karl af Østrig (1771-1847)

Ærkehertug Karl af Østrig, Hertug af Teschen (5. september 1771 – 30. april 1847) var en østrigsk ærkehertug og feltmarskal. Han var søn af  den Tysk-romerske kejser Leopold 2. og yngre bror til kejser Frans 2. Som feltherre under Napoleonskrigene var han en af Napoleons mægtigste modstandere, og i Slaget ved Aspern i 1809 tilføjede han Napoleon det første nederlag på slagmarken.

Ægteskab og børn 
Ærkerhertug Karl giftede sig den 15./17. september 1815 i Weilburg med prinsesse Henriette af Nassau-Weilburg, datter af Fyrst Frederik Vilhelm af Nassau-Weilburg og Borggrevinde Louise Isabella af Kirchberg. De fik syv børn.

Eksterne links 

Huset Habsburg-Lothringen
Ærkehertuger af Østrig
Feltmarskaller
Generaler fra Østrig
Personer fra Firenze
Østrigere i 1700-tallet
Østrigere i 1800-tallet
Rigsgeneraler fra Det tysk-romerske Rige
Statholdere af Sydlige Nederlande
Havesyvsover

Havesyvsover (Eliomys quercinus) er en gnaver i familien syvsovere.

Udseende 
Havesyvsoverens krop er normalt 10 til 15 cm lang og den har en hale på 8 til 14,5 cm.

Udbredelse 
Den er udbredt i Sydeuropa men der findes en lille bestand i Sønderjylland. Den er vurderet som utilstrækkelige data på den danske rødliste 2019.

Referencer 

Syvsovere
Philip Billing

Philip Anyanwu Billing (født 11. juni 1996 i Danmark) er en dansk fodboldspiller, der spiller for Premier League  klubben A.F.C. Bournemouth i England. Billing er midtbanespiller.

Karriere

Ungdom 
Philip Billing blev født i Danmark, af en dansk mor (Brita Billing) og en nigeriansk far (Matthew A Jensen)  startede til fodbold i Jerne IF ved Esbjerg. Herefter tog han skridtet videre til Esbjerg fB. I vinteren 2013 skiftede Billing videre til engelske Huddersfield Town efter et vellykket træningsophold, hvor han i første omgang skulle tilknyttes klubbens U/18-hold.

Huddersfield Town 
I oktober 2013 skrev klubben på sin hjemmeside, at Billing havde underskrevet en professionel kontrakt med klubben, som løb frem til 2017.

Efter flotte præstationer for U/18 og U/21-holdene fik han sin førsteholdsdebut den 26. april 2014, da Huddersfield tabte 2-0 til Leicester City i the Championship. Han spillede de sidste 14 minutter af kampen. Han spillede første gang fra starten på en kamp mod Reading F.C. 3. november 2015, og han scorede sit første mål for klubben 13. februar 2016. Det blev til tretten kampe i sæsonen 2015/2016, og han var efterhånden ved at etablere sig på holdet. Han underskrev i den forbindelse en forlængelse af sin kontrakt i marts 2016, så den løb til 2020.

Gennembruddet kom i sæsonen 2016/17, hvor han spillede i alt 24 kampe for klubben og scorede to mål. Han var derfor med til at sikre Huddersfield oprykning til Premier League, selv om han på grund af en skade ikke var med i den afgørende oprykningskamp.

Bournemouth 
Efter Huddersfields nedrykning fra Premier League i sommeren 2019, lagde Billing ikke skjul på, at han fortsat ønskede at spille i den bedste række, og i slutningen af juli skrev han kontrakt med A.F.C. Bournemouth.

Landshold
Billing spillede i 2014 en enkelt kamp på Danmarks U/19-fodboldlandshold, og siden 2017 har han spillet på U/21-landsholdet. Han var således med til EM-slutrunden for U/21 i 2019, hvor han var på banen i alle tre kampe, Danmark spillede.

Hæder 
 Bedste unge spiller i Huddersfield, 2015-16 og 2016-17
 Sæsonens bedste mål for Huddersfield, 2015-16 og 2016-17

Referencer

Eksterne henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra Huddersfield Town F.C.
Fodboldspillere fra A.F.C. Bournemouth
Vild med dans (sæson 4)

Den fjerde sæson af Vild med dans blev sendt fra den 7. september 2007 og til den 16. november 2007, hvor finalen fandt sted. 

Claus Elming fortsatte som den mandlige vært og fik selskab af den tidligere værtinde Andrea Elisabeth Rudolph, der erstattede Christine Lorentzen efter en sæsons pause. Dommerpanelet bestod af de samme fra sidste sæson: Allan Tornsberg, Anne Laxholm, Jens Werner og Britt Bendixen.

Par

Resultater

Gennemsnit

Danse og sange

Uge 1: Premiere

Uge 2

Uge 3

Uge 4

Uge 5

Uge 6

Uge 7

Uge 8

Uge 9: Kvartfinale 

 I den niende uge dansede parrene hver især deres manglende latin- og standarddans.

Uge 10: Semifinale

Uge 11: Finale 

04
Grob G102 Astir

Grob G102 Astir er et et-sædet standardklasse svævefly af glasfiber, fremstillet af Grob Aircraft. Det var det første Grob-designede svævefly og fløj første gang i december 1974. Grob havde forud herfor fremstillet Schempp-Hirth Standard Cirrus på licens.

Design og udvikling
Astir CS (Club Standard) er af glasfiber og har et stort vingeareal, T-hale og vandballasttanke i vingerne. Det store vingeareal giver god håndtering ved lav fart, mens ydelsen ved høj fart ikke står mål med andre standardklasse-fly. I nogle af de tidlige versioner var rammen i kroppen af træ, men det blev erstattet af en let støbt legering, som kan få revnedannelser efter hårde landinger. Hale-dollyen er usædvanlig ved at være monteret i et hul på kroppens underside.

En lidt forbedret standardklasse-version, CS 77, blev introduceret i 1977. Den har en ændret ror-profil og en smallere krop a'la Speed Astir. Standard II og Standard III-versionerne fulgte i de tidlige 1980-ere med tilbagevenden til den højere kropprofil og med reduceret tomvægt og forøget nyttelast.

Astir CS Jeans var mage til CS 77, men havde et fast monteret hovedhjul og haleslæber. Stoffet i cockpittet var blå denim. De senere versioner Club II og Club III havde også fast hovedhjul, men Club III havde halehjul.

Den seneste version er G102 Standard Astir III.

Flytypen er videreudviklet til Grob G104 Speed Astir, som er udstyret med flaps og flyver i 15m-klassen.

En Astir slog 17. februar 1986 den absolutte højderekord for svævefly ved at nå 14.938m; rekorden stod til 2006

Varianter
Astir CS: Den originale version; fremstillet frem til 1977 (CS: Club Standard).
Astir CS77: Ændret kropsprofil og andre modifikationer; i produktion fra 1977.
Astir CS Jeans: Variant med fast hovedhjul, rettet mod klubklassen og klub-markedet for mindre erfarne piloter.
G102 Astir: Betegnelse introduceret af Grob i 1980-erne; forbedrede versioner tilføjet I, II eller III.

Noter og henvisninger

Sailplane Directory  (engelsk).
Hardy, M. Gliders & Sailplanes of the World. Ian Allan, 1982 (engelsk).
Grob Aircraft's hjemmeside.

Fly fra Tyskland
Svævefly
Luftfart i Bayern
SZD-51 Junior

SZD-51 Junior er et et-sædet svævefly fremstillet af PZL Bielsko. Flyet anvendes som uddannelsesfly og konkurrencer i klubklassen.

Udvikling
Junioren blev designet af Stanislaw Zientek med udgangspunkt i SZD-47, som oprindeligt var blevet udviklet i årene 1973-74 på udviklingscentret i Bielsko-Biała i Polen. Prototypen SZD-51-0 gennemførte den første flyvning den 31. december 1980 og blev efterfulgt af produktionsversionen SZD-51-1, hvor kroppen var modificeret. I alt 261 eksemplarer blev produceret. Der blev givet licens til en brasiliansk produktion af flytypen, men her blev kun fremstillet et eksemplar. Den forenklede SZD-51-2 var kandidat i IGC World Class design-konkurrencen.

Design
SZD-51-1 Junior er et et-sædet svævefly fremstillet af glasfiber, hvor blot sideroret er lærredsbeklædt. Kroppen har en indre stålrørsramme og et fast monteret hovedhjul. Hver af vingerne har luftbremser af Schempp-Hirth-typen på oversiden. Sideroret er forbundet via wirer; øvrige styreflader er forbundet med stødstænger. Siderorspedalerne kan justeres.

Junioren er velflyvende, også ved lav fart, og er godmodig. Typen er designet til videregående uddannelse (solo) og klubflyvning, men er også godkendt til akrobatik og kan udrustes til flyvning i stor højde og i skyer.

Henvisninger

Sailplane Directory  (engelsk)

Fly fra Polen
Svævefly
Marianne Clausen

Marianne Clausen (25. december 1947 – 17. september 2014) var en dansk musikforsker og korleder. Hendes største interesse var den færøske sangskat fra gamle tider, folkeviser, kvæder, kingosang og anden traditionel musik, som også var på dansk, men som var uddød i Danmark og bevaret på Færøerne. Hun gjorde et stort arbejde med at nedskrive gamle optagelser, nogle var så gamle som 100 år, med færinger som sang. Det blev til hendes livsværk, som var fire bøger med noder til de gamle sange, viser, kvæder, skjaldur (en slags rim) mm. fra Færøerne, bøgerne blev udgivet fra 2003 til 2012. For dette værk modtog hun to færøske hæderspriser, i 2003 modtog hun Mentanarvirðisløn M. A. Jacobsens fra Thorshavns kommune og i 2012 modtog hun Færøernes hæderspris, som er en af Færøernes kulturpriser fra det færøske landsstyre, med prisen fulgte 75.000 kroner. I begrundelsen for prisen blev nævnt (oversat til dansk): Marianne Clausen har gennem mange år forsket i færøsk traditionel musik. Hendes seneste udgivelser er nedskrifter af optagelser af kingosang, kvæder, viser og skjaldur. Udover hendes vigtige arbejde med traditionel musik, har Marianne også gjort et stort arbejde med at nedskrive melodier efter Regin Dahl. Marianne Clausen var i mange år leder for det færøske kor i København, Húsakórið, som mødtes i Det færøske hus på Vesterbrogade i København. Marianne er Karl Clausens datter. Han indsamlede viser og kingosange på Færøerne fra 1967 til sin død i 1972. Året efter, i 1973, fortsatte Marianne hans arbejde, og det resulterede i bogen Åndelig visesang på Færøerne, som blev udgivet i 1975 af Dansk-Færøsk Samfund.

Bibliografi 
 2014 - Føroya ljóð - Sound of the Faroes, 280 færøske folkemelodier, Forlag: Stiðin, 319 sider, to CD med oprindelige lydoptagelser til 67 node-eksempler følger med bogen. Tróndur Patursson illustrerede forsiden, 
 2012 - Skjaldur rímur og ramsur - Faroese skjaldur and rhymes, Stiðin, 257 sider, 
 2010 - Vísuløg í Føroyum - Danish folk ballads in the Faroes, Stiðin, 506 sider, 
 2006 - Andlig vísuløg í Føroyum - Spiritual songs in the Faroes (melodierne er optaget 1902 - 2002), Forlagið Stiðin, 542 sider, 
 2003 - Føroya kvæði VIII - Løgini
 1996 - Atlantsløg - melodier efter Regin Dahl. Tilrettelagt af Marianne Clausen og Zakarias Wang. Forlaget Stiðin, 282 sider.
 1995 - Hundredesyv visebogen. - Forlag: H.N.Jacobsens boghandel. 280 sider
 1989 - Karl Clausens optagelser af åndelig visesang og Kingosang på Færøerne 1967-1973 : registrering / ved Marianne Clausen. - København : [Danmarks Pædagogiske Bibliotek, Karl Clausens Sanghistoriske Samling]. - 180 sider ; 30 cm. - (01.678683, 24.4, 78.683).
 1975 - Åndelig visesang på Færøerne ved Karl Clausen og Marianne Clausen, Tekstredaktion ved Johanne Brandt-Nielsen og Ole Jacobsen. Illustreret af Sven Havsteen-Mikkelsen, Udgivet af: Dansk-Færøsk Samfund. 204 sider.

Hæder 
 2012 - Færøernes hædersgave, 75.000 kroner
 2010 - Heiðursbræv Musikklærarafelagsins (Hæderbrev fra den Færøske Musiklærerforening)
 2003 - Mentanarvirðisløn M. A. Jacobsens fra Thorshavns kommune

Referencer 

Musikforskere fra Danmark
Danskere i 1900-tallet
Danskere i 2000-tallet
Landbrugsministre fra Færøerne

Landbrugsministeren (færøsk: landsstýrismaðurin í landbúnaðarmálum) var en ministerpost i Færøernes regering fra 1959 til 1998, men aldrig med eget ministerium. Siden 1998 har landbrugssager hørt under fiskeriministeren. Før dette var landbrugssager oftest samlet sammen med fiskeri- og/eller industrisager.

Referencer 

 
Lister over personer fra Færøerne
Indenrigsministre fra Færøerne

Indenrigsministeren (færøsk: landsstýrismaðurin í innlendismálum eller innlendismálaráðharrin) var en ministerpost i Færøernes regering. Indenrigsministeriet blev oprettet i 2004 og nedlagt i 2013. I en periode i 2008, under Jóannes Eidesgaards anden regering, kaldtes dette ministerium Justitsministeriet, men forvaltede de samme opgaver. Nogle af Indenrigsministeriets opgaver omfattede kommunerne, udkants-Færøerne (Útoyggjar), politi, retsvæsen, trafik, miljøværn, udlændingesager og administration af valg. Da Aksel V. Johannesens regering blev dannet i september 2015, blev Indenrigsministeriet genetableret.

Referencer 

Lister over personer fra Færøerne
Limmat

Limmat er en flod i Schweiz, der løber 36 km fra sit udspring i Zürichsøen til den løber ud i floden Aare nær byen Brugg i Kanton Aargau. På sin vej løber den gennem centrum af Zürich og Limmatdalen. Den er en del af det cirka 140 kilometer lange flodsystem Linth-Limmat.

Eksterne henvisninger 

Floder i Schweiz
Kanton Zürich
Vild med dans (sæson 5)

Den femte sæson af Vild med dans blev sendt fra den 29. august 2008 og  den 31. oktober 2008, hvor finalen fandt sted. Andrea Elisabeth Rudolph og Claus Elming var igen medværter. Allan Tornsberg, Anne Laxholm, Jens Werner og Britt Bendixen vendte tilbage til dommerpanelet.

Par

Resultater

Gennemsnit

Danse og sange

Uge 1: Premiere

Uge 2

Uge 3

Uge 4

Uge 5

Uge 6

Uge 7

Uge 9: Semifinale 

 I den niende uge skulle de tre resterende par ud i deres manglende individuelle dans og en individuel pasodoble.

Uge 10 

05
Bianca Brahmer Svendsen

Bianca Brahmer Svendsen (1996) er en dansk atletikudøver, som startede sin karriere i Viking Rønne på Bornholm. Senere flyttede hun til Sparta, hvor hun var i fem år. Bianca er nu i Hvidovre AM. Hun træner sammen med sin storesøster Sara, som begge har deres far Tino Brahmer Svendsen som træner. De bor i Albertslund.

Karriere 
Bianca Brahmer Svendsen har repræsenteret Danmark ved den Nordiske Junior Landskamp i Espoo, Finland i 2013, og i 2014 i Kristiansand Norge. Begge gange på 4 x 400 meter stafetholdet. I 2014 blev det også til en debut på U23-landsholdet – ligeledes på 4 x 400 meter stafetholdet. I 2013 var hun med på det danske landshold i Kaunas, Litauen sammen med sin søster Sara på 4 x 400 meter stafetholdet.

Danske mesterskaber 
 2014 200 meter
Junior 19 
 2014 400 meter 
Ungdom 17
 2013 400 meter

Personlige rekorder 
100 meter : 12,82 ( 2014 )
200 meter : 26,02 ( 2014 )
300 meter : 41,69 ( 2013 )
400 meter : 58,14 ( 2014 )

Referencer

Eksterne henvisninger 
 – Profil – Bianca Brahmer Svendsen 

Atleter fra Viking Rønne
Atleter fra Sparta Atletik
Atleter fra Hvidovre AM
Sprintere fra Danmark
Personer fra Bornholm
Høgslund / Traugott-Olsen 2G

Høgslund / Traugott-Olsen 2G er et dansk konstrueret og bygget to-sædet svævefly. Flyet har været anvendt som skolefly fra efterkrigstiden til 1960'erne; de tilbageværende eksemplarer udstilles eller anvendes til oplevelsesflyvning.

Design
Typen blev designet af Høgsholt og Taugott-Olsen i 1946 og er præget af efterkrigstidens knaphed. Konstruktionen er helt i træ og lærred og indrettet på at kunne bygges i svæveflyveklubberne med egne kræfter.

Kroppen er udformet som en smal kasse med sæderne monteret i fri luft foran søjler, som bærer vingernes centrum. Vingerne støttes af V-formede stræbere. Alle ror er forbundet med styregrebene med wirer.

Flåde-overblik
Der er produceret i alt ni eksemplarer af typen:
 OY-100: Prototypen bygget og prøvefløjet af Høgsholt i 1946.
 OY-119: Bygget i Viborg i 1949 og siden omregistreret til OY-ARX. Flyet er nu i Dansk Svæveflyvehistorisk Klub (DaSK) besiddelse og luftdygtigt.
 OY-AVX: Bygget af Odense Svæveflyveklub i 1950, nu i DaSK besiddelse og stadig operativt i eksperimentelt register.
 OY-123: Bygget af Silkeborg Flyveklub i 1950. Omregistreret til OY-AIX senest i 1959.
 OY-125: Bygget i København i 1951 og registreret til Aviator samme år. I 1954 solgt til Norge og omregistreret til LN-GGI.
 92-921, 92-922 og 92-923: Bygget af Dansk Aero A/S, Århus, i 1952 og leveret til Flyvevåbnet til brug for flyvestationssvæveflyveklubberne. Senere omdøbt til Z-921, Z-922 og Z-923. 923 ejes fortsat af Flyvevåbnet, men er indregistreret som OY-XJV anvendes på skift af de svæveflyveklubber, som har deres oprindelse i en flyvestation.
 OY-BLX: Færdigbygget af Vestjysk Svæveflyveklub i 1958 af komponenter fra Dansk Aero A/S, nu ophængt i Danmarks Flymuseum.

Noter og henvisninger

 youtube.com video med flyvning fra Vesthimmerlands Flyveplads.
 oyreg.dk søgning (oversigt over dansk registrerede fly).
Fly fra Danmark
Svævefly
Albatraoz

Albatraoz er en svensk hiphop/house gruppe bestående af fem venner: AronChupa (som er producent af gruppen), Mans, Salle, AndyBarMaskinen og Savvo. Bandet blev dannet i 2012 i Borås. Deres sang "Albatraoz" var på top 100 på Spotify i over 2 måneder. I april 2014 udgav de deres anden single "Arriba", og selv dette blev placeret i top 100 på Spotify. Albatraoz har optrådt i andre sange, men de har frigivet over AronChupas kunstnernavn.

I juni 2013 blev de opdaget af Sony Music og underskrev sin første pladekontrakt, og et par måneder senere, havde singlen solgt dobbelt platin spillet over 13 mio gange på Spotify.

Under en koncert på natklubben GG i Uddevalla 4 februar 2017 trak sangeren Måns Harvidsson en kvinde i publikum i håret og skubbede hendes ansigt hårdt mod hans skridtet. Politiet blev underrettet og tiltrak stor opmærksomhed. Arvidsson forsvar var, at han "fik en følelse" og "kunne ikke vide, om hun ville eller ej, indtil han testet"

Diskografi

Albums

Singler

Promosingler

Referencer 

Noter

Eksterne henvisninger 
 Boråsbandet ”Albatraoz” skapade viral succé som ledde till samarbete med Sony Music mynewsdesk.com 1. oktober 2013
 Albatraoz  Om Albatraoz på unitedstage.se
 "”Albatraoz” gjorde hitlåt på bakfyllan. Aftonbladet.
 

Hiphopgrupper
Musikgrupper fra 2012
Musikgrupper fra Sverige
Siumup Inuusuttunut Suleqatigiiffia

Siumup Inuusuttunut Suleqatigiiffia (SIS) er det grønlandske parti Siumuts ungdomsorganisation. Formand er Steve O. Sandgreen. 

Grønlands politik
Konrad Boye

Konrad Boye (født 27. maj 1986) er en ungdomspolitiker og nuværende forbundsformand for Siumup Inuusuttunut Suleqatigiiffia (Siumuts ungdom).

Politikere fra Grønland
Politikere fra Siumut
Ineqi Kielsen

Ineqi Skourup Kielsen (født 31. august 1993) er en grønlandsk politiker. 

Ineqi Kielsen blev valgt til det grønlandske parlament Inatsisartut ved valget 28. november 2014. Kielsen har været medlem af partiet Siumuts hovedbestyrelse siden efterår 2012, og sidder nu som 2. næstformand for Partiet. Kielsen er var 2. næstformand for Inatsisartut 2014-18. Han blev ikke genvalgt ved landstingsvalget i 2018.

Kielsen var næstformand for den socialdemokratiske ungdomsorganisation Siumup Inuusuttunut Suleqatigiiffia i Grønland I perioden 2014 - 2016. 

Politikere fra Siumut
Inatsisartutmedlemmer
Kassio den tungeløse

Kassio den tungeløse er en ungdomsroman fra 1995, skrevet af Martin Petersen.

Romaner fra Danmark
Vild med dans (sæson 1)

Den første sæson af Vild med dans blev sendt fra den 16. april 2005 og den 4. juni 2005, hvor finalen fandt sted. Juryen består af 4 dommere: Kim Dahl, Anne Laxholm, Jens Werner og Britt Bendixen. Værterne er Peter Hansen og Andrea Elisabeth Rudolph

Par

Resultater

Danse og sange

Uge 1: Premiere

Uge 2

Uge 3

Uge 4

Uge 6

Uge 7

Uge 8: Finale

Eksterne henvisninger 
 Vild med dans på tv2.dk

01
Mausing

Mausing er en landsby i Midtjylland, beliggende i Vinderslev Sogn omtrent seks kilometer syd for Kjellerup. Landsbyen ligger i Silkeborg Kommune og hører til Region Midtjylland.

Lokaliteter i Silkeborg Kommune
Okhta

Okhta (russisk: Óхта; svensk: Svartbäcken) er en å i Leningrad oblast og den østlige del af Sankt Petersborg i Rusland og en af bifloderne til Neva fra højre. Floden er 99 km lang og har et afvandingsareal på 768km2. Afvandingsområdet for Okhta omfatter den sydlige del af Karelske næs. Byen Vsevolozhsk og de bymæssige bebyggelser Toksovo og Kuzmolovskij er beliggende i dette afvandingsområde. Store søer i afvandingsområdet for Okhta er Kavgolovskoje sø og Khepoyarvi sø.

Floden udmunder i Neva 12 km før mundingen for denne inden for Sankt Petersborgs bygrænse. Nord for udmundingen ligger bydelen Bolšaja Ohta og syd for bydelen Malaja Ohta. På venstre bred af udmundingen ligger bydelen Smolnõi.

Kilderne til Okhta er i sumpene i den nordvestlige del af Vsevolozhskij-distriktet nord for byen Sertolovo. Okhta flyder mod sydøst, neden for bebyggelsen Vartemyagi drejer strømmen mod øst, passerer sydvest for bebyggelsen Toksovo og drejer mod syd. Fra Toksovo flyder floden reelt gennem forstæderne til Sankt Petersborg. Nedstrøms for bebyggelsen Murino løber den ind i Sankt Petersborg, passerer Ladozhskij-banegården og har sin udmunding under Malookhtinsky-broen, der adskiller dæmningerne Malookhtinskaja og Sverdlovskaja.

Rzjevskij-reservoiret (5 km langt, 120 m bredt, med en vandmængde på 4 mio. m3) er bygget ved Okhta.

Den største biflod til Okhta er Okkervil.

Floder i Leningrad oblast
Olonets guvernement

Olonets guvernement (russisk: Олонецкая губернiя) var et guvernement i den nordlige del af Rusland og RSFSR, 1801–1922. Guvernementet omfattede store dele af det, som historisk blev kaldt Østkarelen og indgår siden 1991 i Republikken Karelija.

Guvernementet var begrænset mod nord af Arkhangelsk, mod øst af Vologda, mod syd af Novgorod og Sankt Petersborg samt mod vest af søen Ladoga og Finland. Det havde et areal på 148.764 km² og en befolkning på 330.000 indbyggere omkring 1888, overvejende bestående af russere, ca. 50.000 var karelere. I 1910 var befolkningen vokset til 443.400 indbyggere, omkring 65.000 var karelere og nogen tusinder finner og samer.

Geologi 

Den nordvestlige del tilhørte i orografisk og geologisk henseende Finland. Det var stenrigt, med et stort antal bakker gående fra nordvest mod sydøst. Det øvrige guvernement var en mod syd hældende slette. Den geologiske opbygning er afvekslende: Granit, syenit og diorit dækket med laurentiske metamorfiske skifere forekommer i stor udstrækning i nordvest. Nær Onega var de overlagrede med devonsk sandsten og kalksten.

Søer og vandløb 

De største søer er Onega, Seg, Vyg, Vodlo og Latsja. Også den østlige del af Ladoga hørte under guvernementet. Hele vandoverfladen var omkring 18.000 km². Floderne hører til Østersøens og Hvidehavets tilstrømningsområder. Til det første hører søerne Ladoga og Onega, som er forenede med Svir og modtager en række floder, som var af stor betydning som kommunikationsforbindelser. Floden Onega, som har sine kilder i de sydøstlige dele af Olonets, var i dette henseende af mindre betydning.

Plantevækst 

Olonets var sammen med Vologda det skovrigeste af Ruslands daværende guvernementer, idet nåle- og birkeskove optog omkring 63 % af arealet. Højst 2,5 % var opdyrket land og 5,2 % enge og græsningsarealer. Vigtige næringsveje ved siden af jordbruget var bjergværksdrift i visse egne, jagt, fiskeri og i især skovdrift. En stor del af det jern, som blev fremstillet i guvernementet, var fra myremalm.

Demografi 
Ved folketællingen i 1897 var befolkningen etnisk fordelt således:

Byer 

Hovedstad var Petrozavodsk. Den første hovedstad, Olonets, 15 km øst for Ladoga, havde i 1900 blot 1.500 indbyggere.

Historie 

Guvernementet blev koloniseret af Novgorod i 1000-tallet og blev forenet med storfyrstendømmet Moskva af Ivan 3. (1462-1505).

Eksterne henvisninger 

 Nordisk Familjebok, 1800-talsutgåvan, bind 12 (1888), sp. 210-211; opslag: Olonets
 Nordisk Familjebok, Uggleupplagan, bind 20 (1914), sp. 644-645; opslag: Olonets

Noter 

Ruslands guvernementer
Karelens historie
Etableret i 1801
Ophørt i 1922